Το διαμέρισμα του Μάξιμου είναι στην ομορφότερη γειτονιά της Θεσσαλονίκης, με κοντινή πρόσβαση σε όλα τα must-see σημεία της πόλης και την αγορά. Το ιστορικό κτίριο Μέγαρο Αλέγρα Εργάς που φιλοξενεί το διαμέρισμα είναι ένα από τα διατηρητέα και πιο εντυπωσιακά της πόλης. Εσωτερικά, το ψηλοτάβανο διαμέρισμα κρατάει την διακόσμηση μίας άλλης εποχής, διατηρώντας ωστόσο 2 σύγχρονα μπάνια (το ένα WC) και μία πλήρως εξοπλισμένη και μοντέρνα κουζίνα. Ο Μάξιμος φρόντισε για ένα διαμέρισμα καθαρό και άνετο, το οποίο λούζεται από φως το πρωί, και γίνεται ένα με την πόλη το βράδυ. Εξαιρετική εμπειρία, τόσο η παραμονή, όσο και η άμεση επικοινωνία με τον Μάξιμο. Θα το συνέστηνα στον καθένα που θέλει να επισκεφθεί την Θεσσαλονίκη.